stanford-oval/wikipedia huggingface dataset:
Ribon

| Ribon> りぼん |
| --- | --- |
Aihealue:  manga (shōjo)
Julkaisija:  Shūeisha
Perustettu:  1955
Kotimaa:  Japani
Ilmestymistiheys:  kuukausittain
Kieli:  japani
Ribon (jap. りぼん) on japanilainen vuonna 1955 perustettu Shūeishan julkaisema kuukausittain ilmestyvä shōjo-mangalehti, jonka kohderyhmä ovat 9–13-vuotiaat tytöt.
Vuonna 2009 lehden levikki oli 274 167, mikä oli hiukan vähemmän kuin Kōdanshan kilpailevalla Nakayoshi-lehdellä.
Kiinalainen versio Ribonista on Mon Mon.
Ribonukleaasi

Tavallisin tibonukleaasi, RNaasi A eli  RNase A
Ribonukleaasi (RNAaasi, RNAse) on ribonukleiinihappoa (RNA) hajottava entsyymi, joka pilkkoo fosfodiesterisidoksia. Ribonukleaaseja on eri tyyppisiä, kuten ribonukleaasi A eli haiman ribonukleaasi ja ribonukleaasi P. Ribonukleaasit kuuluvat ryhmään EC 3.1.27.
Primetime Emmy 2010

62. vuosittainen Primetime Emmy-gaala pidettiin 29. elokuuta 2010. NBC lähetti Nokia Theatressa järjestetyn tapahtuman, jonka juonsi Jimmy Fallon. Gaala oli 34. Emmy-gaalan jälkeen ensimmäinen, joka oli mahdollisuus nähdä live-esityksenä koko Yhdysvalloissa.
Voittajat ja ehdokkuudet

Joel McHale ja Sofía Vergara julkistivat 62. Primetime Emmy-gaalan ehdokkaat 8. heinäkuuta 2010 Pohjois-Hollywoodissa.
Eniten Emmy-ehdokkuuksia draamasarjoista sai Mad Men 17 ehdokkuudella. Komediasarjoista eniten ehdokkuuksia sai Glee, yhteensä 19, ja minisarjoista The Pacific: Tyynenmeren taistelutoverit, yhteensä 24.
Voittajat ja ehdokkuudet > Ohjelmat

| Paras draamasarja | Paras komediasarja |
| --- | --- |
 Mad Men (AMC) Breaking Bad (AMC)  Dexter (Showtime)  Good Wife (CBS)  Lost (ABC)  True Blood (HBO):  Moderni perhe (ABC) 30 Rock (NBC)  Glee (Fox)  Jäitä hattuun (HBO)  Konttori (NBC)  Nurse Jackie (Showtime)
Paras minisarja: Paras televisioelokuva
 The Pacific: Tyynenmeren taistelutoverit (HBO)  Return to Cranford (PBS):  Temple Grandin (HBO) Endgame (PBS)  Georgia O'Keeffe (Lifetime)  Moon Shot (History)  The Special Relationship (HBO)  You Don't Know Jack (HBO)
Paras varietee-, musiikki- tai komediasarja: Paras varietee-, musiikki- tai komediaerikoinen
 The Daily Show with Jon Stewart (Comedy Central) The Colbert Report (Comedy Central)  Real Time with Bill Maher (HBO)  Saturday Night Live (NBC)  Tonight Show with Conan O’Brien (NBC):  Kennedy Center Honors (CBS) Bill Maher "...But I'm Not Wrong" (HBO)  Hope for Haiti Now: A Global Benefit for Earthquake Relief (MTV)  Robin Williams: Weapons Of Self Destruction (HBO)  The 25th Anniversary Rock and Roll Hall of Fame Concert (HBO)  Wanda Sykes: I'ma Be Me (HBO)
Paras tositelevisio-/kilpailusarja: Paras animaatiosarja
 Top Chef (Bravo) Amazing Race (CBS)  American Idol (Fox)  Dancing with the Stars (ABC)  Muodin huipulle (Lifetime):  Prep & Landing (ABC) Alien Earths (National Geographic Channel)  The Ricky Gervais Show – "Knob at Night" (HBO)  Simpsonit – "Once Upon a Time in Springfield" (Fox)  South Park – "200" / "201" (Comedy Central)
Paras tosi-tv-sarja: Paras lastenohjelma
 Jamie Oliver's Food Revolution (ABC) Antiques Roadshow (PBS)  Likaiset työt (Discovery Channel)  Kathy Griffin: My Life on the D-List (Bravo)  Myytinmurtajat (Discovery Channel)  Undercover Boss (CBS):  Wizards of Waverly Place: The Movie (Disney Channel) Hannah Montana (Disney Channel)  iCarly (Nickelodeon)  Jonas L.A. (Disney Channel)  Waverly Placen velhot (Disney Channel)
Paras tosi-tv-juontaja: 
 Jeff Probst - Selviytyjät (CBS) Tom Bergeron - Dancing with the Stars (ABC)  Phil Keoghan - Amazing Race (CBS)  Heidi Klum - Muodin huipulle (Lifetime)  Ryan Seacrest - American Idol (Fox):
Voittajat ja ehdokkuudet > Näyttelijät > Pääroolit

| Paras miespääosa draamasarjassa | Paras naispääosa draamasarjassa |
| --- | --- |
 Bryan Cranston - Walter White - Breaking Bad jakso "Full Measure" (AMC) Kyle Chandler - Eric Taylor - Unelmien kentät jakso "East of Dillon" (The 101 Network/NBC)  Matthew Fox - Jack Shephard - Lost jakso "The End" (ABC)  Michael C. Hall - Dexter Morgan - Dexter jakso "The Getaway" (Showtime)  Jon Hamm - Don Draper - Mad Men jakso "The Gypsy and the Hobo" (AMC)  Hugh Laurie - Dr. Gregory House - House jakso "Broken" (Fox):  Kyra Sedgwick - Brenda Leigh Johnson - Ratkaisija jakso "Maternal Instincts" (TNT) Connie Britton - Tami Taylor - Unelmien kentät jakso "After the Fall" (The 101 Network/NBC)  Glenn Close - "Patty" Hewes - Damages jakso "Your Secrets Are Safe" (FX)  Mariska Hargitay - Olivia Benson - Kova Laki: Erikoisyksikkö jakso "Perverted" (NBC)  January Jones - Betty Draper - Mad Men jakso "The Gypsy and the Hobo" (AMC)  Julianna Margulies - Alicia Florrick - Good Wife jakso "Threesome" (CBS)
Paras miespääosa komediasarjassa: paras naispääosa komediasarjassa
 Jim Parsons - Sheldon Cooper - Rillit huurussa jakso "The Pants Alternative" (CBS) Alec Baldwin - Jack Donaghy - 30 Rock jakso "Don Geiss, America, and Hope" (NBC)  Steve Carell - Michael Scott - Konttori jakso "The Cover Up" (NBC)  Larry David - Larry David - Jäitä hattuun jakso "Seinfeld" (HBO)  Matthew Morrison - Will Schuester - Glee jakso "Mash Up" (Fox)  Tony Shalhoub - Adrian Monk - Monk jakso "Monk and the End" (USA):  Edie Falco - Jackie Peyton - Nurse Jackie jakso "Pilot" (Showtime) Toni Collette - Tara Gregson - Taran monta elämää jakso "Tornado" (Showtime)  Tina Fey - Liz Lemon - 30 Rock jakso "Dealbreakers Talk Show #0001" (NBC)  Julia Louis-Dreyfus - Christine Campbell - Edessä uusi elämä jakso "I Love What You Do for Me" (CBS)  Lea Michele - Rachel Berry - Glee jakso "Sectionals" (Fox)  Amy Poehler - Leslie Knope - Puisto-osasto jakso "Telethon" (NBC)
Paras miespääosa miisarjassa tai elokuvassa: Paras naispääosa minisarjassa tai elokuvassa
 Al Pacino - Tri Jack Kevorkian - You Don't Know Jack (HBO) Jeff Bridges - Jon Katz - A Dog Year (HBO)  Ian McKellen - Two - Prisoner (AMC)  Dennis Quaid - Bill Clinton - The Special Relationship (HBO)  Michael Sheen - Tony Blair - The Special Relationship (HBO):  Claire Danes - Temple Grandin - Temple Grandin (HBO) Joan Allen - Georgia O'Keeffe - Georgia O’Keeffe (Lifetime)  Hope Davis - Hillary Clinton - The Special Relationship (HBO)  Judi Dench - Miss Matty - Return to Cranford (PBS)  Maggie Smith - Mary Gilbert - Capturing Mary (HBO)
Postitie Hämeessä

| Postitie Hämeessä |
| --- | --- |

Nimi:  Postitie Hämeessä
Tekijä:  Werner Holmberg
Valmistumisvuosi:  1860
Taiteenlaji:  öljymaalaus
Korkeus:  40 cm
Leveys:  50 cm
Sijainti:  Ateneumin taidemuseo
Paikkakunta:  Helsinki
Postitie Hämeessä on Werner Holmbergin maalaus vuodelta 1860.
Ihannekuvamaisessa maalauksessa postikärryt ajavat metsän läpi mutkaisella tiellä. Teos on tehty Düsseldorfissa, jossa pohjolan kesytön luonto oli tuolloin suosittua. Tapana oli myös kuvata maisemia yksityiskohtaisesti sekä romanttiseen tapaan tunteisiin vedoten. Luonnokset tehtiin maastossa, mutta varsinainen maalaus ateljeessa. Ulkoilmamaalaukseen viittaa Postitien valonkäyttö.
Postitie Hämeessä hankittiin ensin Helsingin yliopiston piirustussaliin kaksi vuotta valmistumisensa jälkeen, mutta se siirrettiin Ateneumiin vuonna 1905.
Vastaanotto

Postitie Hämeessä on ollut suosittu viittauskohde taiteessa. Muun muassa Marko Lampisuo on tehnyt maalausta kommentoivia grafiikan töitä.
Aiheesta muualla

Postitie Hämeessä Ateneumin sivuilla[vanhentunut linkki].
Puristuslujuus

Puristuslujuus tarkoittaa kappaleen kykyä vastustaa voimaa, joka puristaa kappaletta kasaan pystysuunnassa pyrkien saamaan kappaleen antamaan periksi.
Tarvittava puristuslujuus saamaan kappale antamaan periksi riippuu itse materiaalista, mistä kappale on valmistettu. Puristuslujuutta tarvitaan erilaisten rakenteiden valmistamiseen, koska jos aineen puristuksen kestävyys on liian heikko, rakenne romahtaa. lähde tarkemmin?
Aiheesta muualla

Mekaaniset ominaisuudet, Paroc
Radiotoimilupa

Radiotoimilupa on lupakirja, jonka viestintävirasto myöntää radioasemille, joiden katsotaan täyttävän julkisen radioaseman vaatimukset. Toimilupia käytetään, koska radiotaajuudet ovat rajallisia eikä kaikkien halukkaiden voida antaa lähettää taajuuksilla. Radiotoimilupia myönnetään valtakunnallisina, paikallisina ja lyhytaikaisina. Lyhytaikaiset toimiluvat myöntää Viestintävirasto, pysyvät luvat Valtioneuvosto.
Lyhytaikaiseen analogiseen radiotoimintaan tarvitaan kaksi eri lupaa: radiotoimilupa eli ohjelmistolupa ja radiolupa eli tekninen lupa. Viestintäviraston on myönnettävä toimilupa, jos toimintaan on osoitettavissa radiotaajuudet eikä ole perusteltua syytä epäillä hakijan rikkovan televisio- ja radiotoimintalain tai muun televisio- ja radiotoimintaa koskevan lain säännöstä.  Lyhytaikaista toimilupaa ei tarvita lähetyksiin oppilaitoksissa tai sairaaloissa, televerkoissa silloin kun ohjelmistoja voi seurata enintään 2000 liittymän kautta eikä silloin, kun enintään kolme kuukautta kestävän lähetystoiminnan lähetysteho on alle 50 wattia.
Aiheesta muualla

Radioluvan hakeminen Viestintäviraston sivuilla
Rezső Wanié

| Mitalit> Maa:   Unkari.Miesten uinti.EM-kilpailut  | Mitalit> Maa:   Unkari.Miesten uinti.EM-kilpailut  | Mitalit> Maa:   Unkari.Miesten uinti.EM-kilpailut  | Maa:   Unkari> Miesten uinti. |
| --- | --- | --- | --- |
|  Pronssia | Bologna 1927 | 4 × 200 m vapaauintiviesti |  |
Rezső Wanié (1908 Szeged – 1986) oli unkarilainen uimari. Hänen seuransa oli Szegedi Úszó Egylet.
Wanié oli voittamassa pronssia EM-kisoista 1927 4 × 200 metrin vapaauintiviestistä. Hän oli seuraavana vuonna Amsterdamin olympialaisissa mukana samassa lajissa, jossa Unkari sijoittui neljänneksi. Wanié pääsi kisoissa välieriin 100 metrin vapaauinnissa, mutta putosi 400 metrin kilpailussa ensimmäisellä kierroksella.
Myös Rezsőn veli András oli uimari.
Reznikoff

Reznikoff on seuraavien henkilöiden sukunimi:
Charles Reznikoff (1894-1976), yhdysvaltalainen runoilija
Iegor Reznikoff (s. 1938), ranskalainen muusikko ja musiikkitieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reznikoff”, voi hakea sivunnimihaulla, laajalla sivunnimihaulla tai tekstihaulla.
Putney Bridgen metroasema

Putney Bridgen metroasema on Lontoon metron asema District Linen Wimbledoniin johtavan haaran varrella Lontoossa, Yhdistyneessä kuningaskunnassa. Asema sijaitsee Hammersmith and Fulhamin alueella Lontoon matkakortin maksualueella 2. Asema on saanut nimensä läheisestä Thamesin ylittävästä Putney Bridge -sillasta.
Asema avattiin 1. maaliskuuta 1880 nimellä Putney Bridge and Fulham. Se sai 1. syyskuuta 1902 uudeksi nimekseen Putney Bridge and Hurlingham, ja nimi lyheni nykyiseen muotoonsa vuonna 1932.
Aiheesta muualla

Kuvia tai muita tiedostoja aiheesta Putney Bridgen metroasema Wikimedia Commonsissa
| 0 | 1 | 2 |
| --- | --- | --- |
| Edeltävä asema: East Putney | District Line | Seuraava asema: Parsons Green |
Putnamin piirikunta (Ohio)

Putnamin piirikunta on piirikunta Ohiossa, Yhdysvalloissa, joka on nimetty kenraali Israel Putnamin mukaan. Sen suurin kylä on Ottawa.
Maantiede

Putnamin naapuripiirikuntia ovat Henry pohjoisessa, Wood koilliskulmassa, Hancock idässä, Allen etelässä, Van Wert lounaassa, Paulding lännessä ja Defiance luoteessa.
Väestö

Piirikunnassa oli vuoden 2010 väestönlaskennassa 34 499 ihmistä. Etniset ryhmät jakautuvat valkoisiin, joita on 98,3%, mustiin (0,5%), alkuperäisamerikkalaisiin (0,3%) ja aasialaisiin (0,3%).
Kotitalouden mediaanitulo on 59 378 dollaria ja köyhyysrajan alapuolella oli 6,3% väestöstä 2007–2011 välisenä aikana.
Putnam County Courthouse, Putnamin piirikunta
Punasiirtymä

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
Punasiirtymä on ilmiö, jossa jostain kohteesta lähtevä valo muuttuu punaisemmaksi, koska valon aallonpituus muuttuu lähteen ja havaitsijan välillä. Tunnetuin syy tähän on kohteen liikkuminen suurella nopeudella havaitsijasta poispäin. Punasiirtymässä havaitun valon taajuus on matalampi kuin sen alkuperäinen taajuus kohteesta lähtöhetkellä. Taajuuden aleneminen on aallonpituuden pitenemistä. Voidaankin ajatella etääntyvän kohteen "vetävän" valoaaltoja pidemmiksi spektrin pitkäaaltoiseen punaiseen päin.
Punasiirtymää ei tule sekoittaa punertumaan, joka on tähtienvälisestä aineesta johtuva ilmiö.
Historia

Punasiirtymän historia alkaa 1800-luvulta aaltomekaniikan kehityksestä ja Dopplerin ilmiön tutkimisesta. Dopplerin ilmiö on nimetty Christian Andreas Dopplerin mukaan, joka selitti ilmiön ensimmäisenä vuonna 1842. Hypoteesin tarkisti ja totesi todeksi C.H.D. Buys Ballot vuonna 1845. Doppler osasi jo ennustaa ilmiön pätevän kaikkiin aaltoihin, ja esittikin tähtien vaihtelevien värien johtuvan niiden liikkeestä maapallon suhteen. Jälkeenpäin tosin todettiin värivaihtelun johtuvan tähtien lämpötilaeroista niiden liikkeen sijaan.
Ensimmäisenä Dopplerin punasiirtymää kuvaili ranskalainen fyysikko Armand Hippolyte Louis Fizeau vuonna 1848, joka esitti tähtien spektriviivoissa esiintyvän siirtymän johtuvan Dopplerin ilmiöstä. Brittiläinen tähtitieteilijä William Huggins määritteli ensimmäisenä ihmisenä maasta poispäin liikkuvan tähden nopeuden tällä menetelmällä 1868.
Vuonna 1871 todettiin optinen punasiirtymä Fraunhoferin viivoissa auringon pyörimisliikettä hyväksikäyttäen. Aristarh Belopolski vahvisti punasiirtymän olemassaolon pyörivistä peileistä koostuvalla laboratoriolaitteistolla 1901.
Vuonna 1912 aloitetuissa tutkimuksissaan Vesto Slipher havaitsi, että suurimmalla osalla kierteisgalakseista oli huomattavia punasiirtymiä. Tämän jälkeen Edwin Hubble löysi suurpiirteisen riippuvuuden galaksien punasiirtymien ja näiden etäisyyksien välillä, mitä esittää hänen nimeänsä kantava Hubblen laki. Nämä havainnot tukivat Aleksandr Fridmanin työtä, kun hän myöhemmin johti kuuluisat Fridmanin yhtälöt. Nämä koetaan nykyään vahvoiksi todisteiksi laajenevan maailmankaikkeuden mallin ja alkuräjähdysteorian puolesta. Dosentti Toivo Jaakkola (1941–1995) oli merkittävä suomalainen punasiirtymien tutkija.
Punasiirtymä tähtitieteessä

Tähtitieteessä punasiirtymä on mm. sitä että kaukaisten galaksien säteilemä valo on siirtynyt matalampia taajuuksia kohti (eli kirjon punaista päätä kohden) verrattuna lähellä olevien tähtien valoon. Mitä kauempana galaksi on sitä suurempi punasiirtymä sillä on. Tätä pidetään todisteena siitä, että galaksit etääntyvät toisistaan, maailmankaikkeus laajenee ja että tämä alkoi alkuräjähdyksessä.
Hyvin suuri punasiirtymä on kaukaisilla kvasaareilla. Sinisiirtymä on vain muutamalla lähigalaksilla, kuten Andromedan galaksilla.
Erilaisia punasiirtymiä ja sinisiirtymiä havaitaan myös räjähtävän tähden kaasukuoressa ja muissa laajenevissa kaasupilvissä. Puna- ja sinisiirtymä leventävät pyörivien tähtien spektriviivoja. Voidaan todeta myös pyörimistä kaasukiekoissa. Voimakas painovoima tiheän tähden pinnalla aiheuttaa gravitaatiopunasiirtymän.
Tähdistä voidaan mitata punasiirtymiä muutenkin: voidaan todeta tähden säteisnopeus, jonka hyvin pienistä vaihteluista on uusilla mittausmenetelmillä havaittu raskaita eksoplaneettoja,
jotka vetovoimallaan kieputtavat tähtiä. Säteisnopeuden vaihteluista voidaan laskea joitain spektroskoopisten kaksoistähtien rata-arvoja.
Sinisiirtymä

Punasiirtymälle vastakkainen ilmiö on sinisiirtymä. Sinisiirtymässä kohde lähestyy, ja kutistaa valoaaltoja siniseen päin. Valoaaltojen aallonpituus pienenee ja taajuus kasvaa.
Punasiirtymässä havainnoitavan kohteen spektrin viivat siirtyvät kohti punaista. Tällöin kohde loittonee havainnoitsijasta (maapallosta). Sinisiirtymä on päinvastainen ilmiö.
Puʻu ʻŌʻō

Puʻu ʻŌʻō
| --- | --- |
Tyyppi:  tuhkakartio
Sijainti:  Havaiji Yhdysvallat
Vuoristo:  Kīlauea 
Korkeus merenpinnasta:  698 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Puʻu ʻŌʻō on tulivuori Kīlauean tulivuoren itäisellä rift-vyöhykkeellä (engl. rift zone) Havaijilla. Puʻu ʻŌʻō on purkautunut jatkuvasti 3. tammikuuta 1983 alkaen. Se on pisimpään yhtäjaksoisesti jatkunut purkaus 500 vuoden aikana. Purkaus alkoi yhdestä aukosta mutta kesäkuuhun jälkeen se alkoi laajentumaan ja käsitti kolmen vuoden kuluttua 44 erillistä laavapurkausta.
Vuoteen 2016 loppuun menessä purkaukset olivat peittäneet 144 km² laajan alueen ja laavaa oli purkautunut 4,4 km³. Laava loi Kīlauean kaakkoispuolelle rantaan uutta maata 179 hehtaaria. Purkauksissa on tuhoutunut 215 rakennusta ja ne ovat haudanneet 14,3 kilometriä valtatietä 35 metriä paksun laavakerroksen alle.
Tulivuori sijaitsee osittain Hawaii Volcanoesin kansallispuiston alueella.
Aiheesta muualla

Kuvia tai muita tiedostoja aiheesta Puʻu ʻŌʻō Wikimedia Commonsissa
Webcams - Summit and East Rift Zone Views  - Kīlauea Volcano, Summit USGS: Volcano Hazards Program - Hawaiian Volcano Observatory USGS Volcano Science Center Kilauea. Arkistoitu 21.12.2018. Viitattu 16.12.2018 (englanniksi).
Rubin, Ken: A Brief History of the Pu`u `O`o Eruption of Kilauea Hawaii Center for Vulcanology.  3.1.2016. Viitattu 16.12.2018 (englanniksi).
Volcano Types - Describe and compare different volcano types and the processes that form them Lumen Learning - Geology. Viitattu 16.12.2018 (englanniksi).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Laava hehku näkyy vesihöyryssä veden ja laavan kohdatessa Kupapa'u Pointin itäpuolella vuonna 1988.
Käännös suomeksi
Postimees

| Postimees |
| --- | --- |

 Pärnu Postimeesin ensimmäinen numero vuodelta 1857.
Lehtityyppi:  sanomalehti
Julkaisija:  Eesti Meedia
ISSN:  ISSN 1406-0981
Perustettu:  1857
Päätoimittaja:  Priit Hõbemägi
Kotikunta:  Tallinna
Kotimaa:  Viro
Ilmestymistiheys:  päivittäin
Kieli:  viro
Aiheesta muualla
Kotisivu
Postimees on virolainen sanomalehti, joka on perustettu Pärnussa vuonna 1857. Lehdestä tuli Viron ensimmäinen päivittäin julkaistava sanomalehti vuonna 1891. Neuvostoaikana vuosina 1948–1990 lehden nimi oli Edasi.
Historia

Johann Voldemar Jannsen perusti Pärnussa vuonna 1857 lehden Perno Postimees ehk Näddalileht (Pärnu Postimees), josta eri vaiheiden kautta tuli nykyinen Postimees-lehti.
Postimeehen omisti vuonna 1893 Karl August Hermann, joka kutsui toimitukseen Jaan Tõnissonin. Sen jälkeen Tõnisson oli yli 40 vuotta lehden toimittaja ja päätoimittaja. Pari vuotta hän oli välillä pois toimesta, mutta palasi lehden päätoimittajaksi vuonna 1896, kun ryhmä nuoren polven oppineita kokosi rahat huonosti menestyvän 450 tilaajan lehden ostamiseksi Hermannilta. Myös Tõnisson kuului omistajiin ja omisti lehden välillä pitkään yksinkin. Viron poliittisten mullistusten yhteydessä lehti takavarikoitiin 26. heinäkuuta 1935 valtion haltuun poikkeustilamääräysten perusteella, ja siitä tuli Konstantin Pätsin ja hallituksen äänitorvi. Neuvostovallan aikana lehti ilmestyi nimellä Edasi ja vuodesta 1991 jälleen nimellä Postimees.
Neuvostovallan päätyttyä Jaan Tõnissonin poika Heldur Tõnisson sai palautetuksi lehden Tõnissonin suvulle, ja se siirtyi hänen haltuunsa yli 90-prosenttisesti. Hän myi yhtiön norjalaiselle Schibsted-konsernille. Omistajuutensa aikana Heldur Tõnisson ei osallistunut lehden tekemiseen, eikä käynyt Virossa lähdettyään maasta vuonna 1943.
Schibsted teki vuonna 2012 päätöksen poistua Baltian markkinoilta. Konserni oli omistanut Postimiehen holdingyhtiönsä Eesti Meedian kautta. Yhtiön toimiva johto osti lehden Schibstediltä syksyllä 2013.
Lauri Hussar aloitti Postimiehen päätoimittajana kesäkuussa 2016. Hussarin lähdettyä mukaan politiikkaan Viro 200 -puolueen vaaliehdokkaaksi hänet korvasi päätoimittajana Peeter Helme, joka aloitti tehtävässä huhtikuussa 2019. Helme erosi päätoimittajan virasta 1. marraskuuta 2019 ja Helmeä seurasi vt. päätoimittajana Margus Mihkels. Tammikuun lopussa uutena päätoimittajana aloitti Mart Raudsaar. Kesäkuussa 2021 Raudsaar siirtyi johtamaan Jaan Tõnissoni Postimehe Fond -säätiötä, ja hänen tilalleen päätoimittajaksi tuli Marti Aavik.
Kirjallisuutta

Postimeesin historiaa on tutkinut Krista Aru, joka on julkaissut useita lehteä käsitteleviä artikkeleita.
Krista Aru, Jaan Tõnisson tahtis Postimeest ja sai Postimehe, Akadeemia 2/1997
Krista Aru, Oskar Kallas ja Postimees, teoksessa Kristi Aru ja Sirja Oleski (toim.) Oskar Kallas. Artikeleid Oskar Kallas elusta ja tööst, Tartu 1998
Krista Aru, Päevalehti "Postimees" 1917–1918, artikkeli Eesti Ajakirjanduse Ajaloost VII, Tartu 1991
Krista Aru, Üks kirg, kolm môôdet. Peatükke eesti toimetajakesksest ajakirjandusest: K. A. Hermann, J. Tõnisson, K. Toom, Tartu 2008
Aiheesta muualla

Postimees (viroksi)
Estonian news – Postimees (englanniksi)
Reşit Karabacak

| Mitalit> Maa:   Turkki.Miesten vapaapaini.EM-kilpailut  | Mitalit> Maa:   Turkki.Miesten vapaapaini.EM-kilpailut  | Mitalit> Maa:   Turkki.Miesten vapaapaini.EM-kilpailut  | Maa:   Turkki> Miesten vapaapaini. |
| --- | --- | --- | --- |
|  Kultaa | Budapest 1983 | 82 kg |  |
|  Hopeaa | Bursa 1977 | 74 kg |  |
|  Pronssia | Sofia 1978 | 74 kg |  |
|  Pronssia | Leipzig 1985 | 90 kg |  |
|  Pronssia | Veliko Tărnovo 1987 | 90 kg |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Casablanca 1983 | 82 kg |  |
|  Kultaa | Latakia 1987 | 90 kg |  |
Reşit Karabacak (5. heinäkuuta 1954 Erzurum – 19. marraskuuta 2020 Bursa) oli turkkilainen vapaapainija, joka kilpaili vuoden 1984 kesäolympialaisissa.
Karabacak tuli Euroopan mestariksi vuonna 1983 Budapestissa ja voitti 82 kg:n sarjan loppuottelussa bulgarialaisen etnisen turkkilaisen Efraim Kamberovin (Efraim Kamberoğlu). Hän saavutti EM-kilpailuissa myös hopeaa 74-kiloisissa Bursassa 1977 sekä pronssia 74 kg:n painoluokassa Sofiassa 1978 ja 90-kiloisissa Leipzigissa 1985 ja Veliko Tărnovossa 1987. Lisäksi hän oli EM-kilpailuissa neljäs 68-kiloisissa 1974 ja 82-kiloisissa 1979 sekä kuudes 74 kg:n sarjassa 1976.
Karabacak sijoittui MM-kilpailuissa neljänneksi 74 kg:n painoluokassa 1977 ja viidenneksi 82-kiloisissa 1983. Hän saavutti Välimeren kilpailuissa kultaa 82 kg:n sarjassa Casablancassa 1983 ja 90-kiloisissa Latakiassa 1987.
Karabacak kuoli 19. marraskuuta 2020 COVID-19:ään 66-vuotiaana.